# Službeni list C 442A/29.

| | ISSN 1977-1088 |
| --- | --- |
| Službeni list
  Europske unije | C 442A |
| | |
| Hrvatsko izdanje | Informacije i objave | Svezak 59.29. studenoga 2016. |

ISSN 1977-1088

Službeni list

Europske unije

C 442A

Hrvatsko izdanje

Informacije i objave

Svezak 59.29. studenoga 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2016/C 442 A/01 | Poziv na iskaz interesa za izbor vanjskih članova Odbora za praćenje tijeka revizije (APC) — Posebni savjetnik u skladu s člankom 5. Uvjeta zaposlenja ostalih službenika Europske unije: vanjski član Odbora Europske komisije za praćenje tijeka revizije (APC) | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2016/C 442 A/01

Poziv na iskaz interesa za izbor vanjskih članova Odbora za praćenje tijeka revizije (APC) — Posebni savjetnik u skladu s člankom 5. Uvjeta zaposlenja ostalih službenika Europske unije: vanjski član Odbora Europske komisije za praćenje tijeka revizije (APC)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 29.11.2016 | HR | Službeni list Europske unije | CA 442/1 |
| --- | --- | --- | --- |

29.11.2016

HR

Službeni list Europske unije

CA 442/1

---

Poziv na iskaz interesa za izbor vanjskih članova Odbora za praćenje tijeka revizije (APC)

Posebni savjetnik u skladu s člankom 5. Uvjeta zaposlenja ostalih službenika Europske unije: vanjski član Odbora Europske komisije za praćenje tijeka revizije (APC)

(2016/C 442 A/01)

I.   
  O nama

Odbor za praćenje tijeka revizije pomaže Kolegiju povjerenika Europske komisije pri izvršavanju njegovih obveza u skladu s Ugovorima i ostalim zakonskim instrumentima na sljedeće načine: osiguravanjem neovisnosti Službe za unutarnju reviziju (IAS), praćenjem kvalitete unutarnjih revizija i osiguravanjem da glavne uprave i službe Komisije na odgovarajući način uzmu u obzir preporuke donesene tijekom revizija te da se na odgovarajući način prati njihova provedba. Odbor za praćenje tijeka revizije odgovara Kolegiju povjerenika i pridonosi općem daljnjem unaprjeđenju djelotvornosti i učinkovitosti institucije u postizanju njezinih ciljeva te Kolegiju pomaže pri nadzoru upravljanja u Europskoj komisiji te njezina upravljanja rizikom i praksi unutarnje kontrole.

Odbor za praćenje tijeka revizije nadzorno je tijelo i nema upravljačke ovlasti. Odbor za praćenje tijeka revizije čine članovi Europske komisije i vanjski članovi s dokazanim stručnim znanjem u području revizije i povezanih pitanja, a njime predsjeda prvi potpredsjednik Europske komisije. Vanjski članovi formalno se imenuju nakon otvorenog i transparentnog postupka odabira na mandat od najdulje četiri godine koji se može jednom obnoviti.

Sve pojedinosti o zadaći Odbora za praćenje tijeka revizije propisane su u njegovoj Povelji (dostupna na engleskom, njemačkom ili francuskom):

http://ec.europa.eu/dgs/internal_audit/about/what-we-do/index_en.htm

II.   
  Što nudimo?

Odbor za praćenje tijeka revizije želi sastaviti rezervni popis uspješnih kandidata i angažirati kandidate s dokazanim stručnim znanjem u području revizije i povezanih pitanja kao vanjske članove ovisno o potrebama Odbora za praćenje tijeka revizije. Imajte na umu da vam uvrštavanjem na rezervni popis uspješnih kandidata nije zajamčen posao.

Od svakog vanjskog člana očekuje se da posveti otprilike 30 do 45 punih dana godišnje obavljanju svojih dužnosti, koje uključuju sudjelovanje na deset do petnaest sastanaka godišnje u Bruxellesu. Vanjski članovi imenuju se kao posebni savjetnici u skladu s pravilima Komisije i plaćaju se po danu u skladu s „uvjetima zaposlenja” navedenima u nastavku.

Uspješni kandidati pridonijet će nadzoru velike međunarodne organizacije na visokoj razini u cilju daljnjeg unaprjeđenja djelotvornosti i učinkovitosti rukovođenja, upravljanja rizikom i praksi unutarnje kontrole.

Kao priznati stručnjaci u tom području vanjski članovi pridonose radu Odbora za praćenje tijeka revizije i aktivno sudjeluju u njemu, prvenstveno pomaganjem u pripremnoj skupini i na sastancima samog Odbora za praćenje tijeka revizije na temelju godišnjeg programa rada koji donese Odbor i dnevnih redova sastanaka koje predloži predsjednik. Odbor za praćenje tijeka revizije održava najmanje tri sastanka godišnje, uključujući nekoliko pripremnih sastanaka. Osiguravaju se popratni dokumenti, a sastanci se održavaju na engleskom.

Iako Odbor za praćenje tijeka revizije nema upravljačke ovlasti, on u bilo kojem trenutku može izvijestiti Komisiju o problemima koje utvrdi u svojem radu.

III.   
  Što tražimo?

Kriteriji prihvatljivosti

Kandidati koji se uzimaju u obzir u postupku odabira moraju do isteka roka za podnošenje prijava ispunjavati sljedeće formalne kriterije:

| — | državljanstvo: moraju biti državljani jedne od država članica Europske unije, |
| --- | --- |

—

državljanstvo: moraju biti državljani jedne od država članica Europske unije,

| — | sveučilišna diploma: moraju imati






  — | razinu obrazovanja koja odgovara završenom sveučilišnom studiju, koja se dokazuje diplomom, ako je redovito trajanje studija najmanje četiri godine, ili |
| --- | --- | --- |

—

sveučilišna diploma: moraju imati

—

razinu obrazovanja koja odgovara završenom sveučilišnom studiju, koja se dokazuje diplomom, ako je redovito trajanje studija najmanje četiri godine, ili

| — | razinu obrazovanja koja odgovara završenom sveučilišnom studiju, koja se dokazuje diplomom, uz odgovarajuće radno iskustvo od najmanje jedne godine ako je redovito trajanje sveučilišnog studija najmanje tri godine (to se jednogodišnje radno iskustvo ne ubraja u navedeno potrebno radno iskustvo stečeno nakon završetka studija), |
| --- | --- |

—

razinu obrazovanja koja odgovara završenom sveučilišnom studiju, koja se dokazuje diplomom, uz odgovarajuće radno iskustvo od najmanje jedne godine ako je redovito trajanje sveučilišnog studija najmanje tri godine (to se jednogodišnje radno iskustvo ne ubraja u navedeno potrebno radno iskustvo stečeno nakon završetka studija),

| — | relevantno radno iskustvo: moraju imati najmanje 15 godina iskustva stečenog nakon stjecanja prethodno navedene akademske kvalifikacije, od čega najmanje pet godina u područjima povezanima s revizijom, pravom, ekonomijom i/ili financijama, |
| --- | --- |

—

relevantno radno iskustvo: moraju imati najmanje 15 godina iskustva stečenog nakon stjecanja prethodno navedene akademske kvalifikacije, od čega najmanje pet godina u područjima povezanima s revizijom, pravom, ekonomijom i/ili financijama,

| — | jezici: moraju pokazati izvrsno znanje jednog službenog jezika Europske unije i zadovoljavajuće znanje barem još jednog službenog jezika, |
| --- | --- |

—

jezici: moraju pokazati izvrsno znanje jednog službenog jezika Europske unije i zadovoljavajuće znanje barem još jednog službenog jezika,

| — | neovisnost i sukob interesa: moraju neovisno obavljati svoje dužnosti i ne smiju biti u sukobu interesa u obavljanju dužnosti vanjskog člana i bilo kojih drugih službenih dužnosti. |
| --- | --- |

—

neovisnost i sukob interesa: moraju neovisno obavljati svoje dužnosti i ne smiju biti u sukobu interesa u obavljanju dužnosti vanjskog člana i bilo kojih drugih službenih dužnosti.

Kriteriji za odabir

Vanjski članovi biraju se na temelju osobnih i stručnih kvaliteta te dokazanog bogatog iskustva u području revizije i povezanim područjima.

Obvezni kriteriji:

| — | visok standard dokazane sposobnosti i bogato iskustvo u području revizije, pri čemu prednost imaju kandidati s radnim iskustvom na Europskom revizorskom sudu odnosno u nacionalnim javnim revizorskim tijelima i/ili u privatnim revizorskim društvima, |
| --- | --- |

—

visok standard dokazane sposobnosti i bogato iskustvo u području revizije, pri čemu prednost imaju kandidati s radnim iskustvom na Europskom revizorskom sudu odnosno u nacionalnim javnim revizorskim tijelima i/ili u privatnim revizorskim društvima,

| — | izvrsno poznavanje međunarodnih standarda unutarnje revizije te okvira za unutarnju kontrolu i upravljanje rizikom, |
| --- | --- |

—

izvrsno poznavanje međunarodnih standarda unutarnje revizije te okvira za unutarnju kontrolu i upravljanje rizikom,

| — | stručne kvalifikacije u području revizije, |
| --- | --- |

—

stručne kvalifikacije u području revizije,

| — | integritet, dobre vještine prosudbe i analitičke vještine, izvrsno razvijena sposobnost strateškog razmišljanja i mogućnost provođenja konstruktivne analize na temelju opsežnog iskustva, |
| --- | --- |

—

integritet, dobre vještine prosudbe i analitičke vještine, izvrsno razvijena sposobnost strateškog razmišljanja i mogućnost provođenja konstruktivne analize na temelju opsežnog iskustva,

| — | izvrsne usmene i pisane komunikacijske vještine zahvaljujući kojima kandidat može voditi rasprave i osporavati stajališta subjekata revizije te jasno komunicirati s unutarnjim dionicima tijekom priprema za sastanke i za vrijeme sastanaka pripremne skupine i Odbora za praćenje tijeka revizije. |
| --- | --- |

—

izvrsne usmene i pisane komunikacijske vještine zahvaljujući kojima kandidat može voditi rasprave i osporavati stajališta subjekata revizije te jasno komunicirati s unutarnjim dionicima tijekom priprema za sastanke i za vrijeme sastanaka pripremne skupine i Odbora za praćenje tijeka revizije.

Poželjni kriteriji:

| — | potpuno razumijevanje institucija EU-a i uloge Europske komisije, |
| --- | --- |

—

potpuno razumijevanje institucija EU-a i uloge Europske komisije,

| — | vrlo dobro poznavanje Financijske uredbe EU-a i strukture postupka davanja razrješnice te pravila Europske komisije, upravljanja njome i njezinih postupaka, kao i njezinih odgovornosti i operacija. |
| --- | --- |

—

vrlo dobro poznavanje Financijske uredbe EU-a i strukture postupka davanja razrješnice te pravila Europske komisije, upravljanja njome i njezinih postupaka, kao i njezinih odgovornosti i operacija.

IV.   
  Neovisnost i izjava o sukobu interesa

Vanjski članovi svoje dužnosti moraju obavljati neovisno i ne smiju tražiti niti primati upute od institucija ili tijela Europske unije odnosno bilo kojeg drugog javnog ili privatnog tijela. Prije preuzimanja dužnosti morat će dostaviti sljedeće:

| — | izjavu o preuzimanju obveze neovisnog djelovanja u javnom interesu, |
| --- | --- |

—

izjavu o preuzimanju obveze neovisnog djelovanja u javnom interesu,

| — | izjavu s popisom svih drugih poslova koje obavljaju, i |
| --- | --- |

—

izjavu s popisom svih drugih poslova koje obavljaju, i

| — | izjavu o svim interesima za koje bi se moglo smatrati da dovode u pitanje njihovu neovisnost. |
| --- | --- |

—

izjavu o svim interesima za koje bi se moglo smatrati da dovode u pitanje njihovu neovisnost.

Kandidati svojom prijavom potvrđuju da su spremni dostaviti te izjave.

V.   
  Uvjeti imenovanja

Europska komisija uspostavlja rezervni popis uspješnih kandidata i imenuje vanjske članove na temelju postupka odabira. U tu svrhu uspostavlja odbor za odabir, koji će ocijeniti sve prijave.

Najkvalificiraniji kandidati za koje se smatra da imaju najprikladniji profil mogu biti pozvani na razgovor. Nakon tog razgovora odbor za odabir sastavlja rezervni popis najkvalificiranijih kandidata, s kojeg će Europska komisija imenovati vanjske članove u skladu s potrebama.

VI.   
  Jednake mogućnosti

Institucije Europske unije primjenjuju politiku jednakih mogućnosti i prihvaćaju prijave bez diskriminacije na temelju spola, rase, boje kože, etničkog ili socijalnog podrijetla, genetskih obilježja, jezika, vjere ili uvjerenja, političkog ili bilo kojeg drugog mišljenja, pripadnosti nacionalnoj manjini, imovine, rođenja, invaliditeta, dobi ili spolne orijentacije.

VII.   
  Uvjeti zaposlenja

Vanjski članovi Odbora za praćenje tijeka revizije imenuju se na mandat od najdulje četiri godine koji se može jednom produljiti. Imenuju se na temelju ugovora kao posebni savjetnici u smislu članka 5. Uvjeta zaposlenja ostalih službenika Europske unije. Vanjski članovi primaju naknade po danu za odrađene dane na temelju osnovne plaće u razredu AD 12, stupnju 1.

Na temelju zahtjeva s popratnim dokumentima Komisija isplaćuje naknadu putnih troškova i troškova smještaja vanjskih članova odbora, u skladu s odredbama koje su na snazi u Komisiji. Osim toga isplaćuje se dnevnica za pokrivanje ostalih troškova.

VIII.   
  Prijava

Napomena:

Prijave se podnose Europskoj komisiji u elektroničkom obliku na sljedeću adresu: IAS-APC-SECRETARIAT@ec.europa.eu.

Kako bi prijava bila valjana, morate poslati svoj životopis u Word ili PDF formatu te motivacijsko pismo na engleskom, francuskom ili njemačkom jeziku.

Iz razloga funkcionalnosti te kako bi se u interesu kandidata i institucije postupak odabira čim prije dovršio, taj se postupak provodi na engleskom i/ili francuskom jeziku.

Kandidati moraju imati važeću adresu e-pošte. Na tu će adresu primiti obavijest o rezultatu postupka odabira. Kandidati su dužni Europsku komisiju obavijestiti o svakoj promjeni adrese e-pošte.

IX.   
  Rok

Rok za podnošenje prijava: 15 radnih dana od datuma objave poziva na iskaz interesa u Službenom listu Europske unije.

Komisija zadržava pravo produljenja roka ovog poziva na iskaz interesa isključivo objavom u Službenom listu Europske unije.

X.   
  Zaštita osobnih podataka

Komisija osigurava da se osobni podaci kandidata obrađuju u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (1).

---

(1)  SL L 8, 12.1.2001., str. 1.

---